મુંબઇની હાઇફાઇ લાઇફમાં રહેવા ટેવાયેલો આ પરિવાર એ વિચિત્ર ગામમાં માંડ એડજસ્ટ થાય છે, ત્યાં પુરુષોત્તમ ભાઇની તબિયત લથડે છે અને એ કહે છે કે અહીં ગામનો એક માથાભારે માણસ નામે પિંકીભાઇ (વ્રજેશ હીરજી) અમારાં નંદિની માતાને કિડનેપ કરીને બેઠો છે. તમે એને છોડાવી લાવો તો હું શાંતિથી સ્વર્ગે સિધાવું. બસ, પોતે જે કામ માટે આવેલા એ કામ પડતું મૂકીને હવે આ ફેમિલી એ નંદિની માતાને છોડાવવાની ભાંજગડમાં લાગી જાય છે.